Tormato
Tormato — ინგლისური პროგრესული როკ-ჯგუფ Yes-ის მეცხრე სტუდიური ალბომი, რომელიც გამოვიდა 1978 წელს. ალბომმა არაერთგვაროვანი შეფასებები მიიღო და დღემდე რჩება დავის საგნად. მიზეზია ჯგუფის ჟღერადობა ამ ალბომზე, რომელიც რიკ უეიკმენის თქმით, შეკუმშულია, ხოლო კრის სკუაირის ბას გიტარა ამ ალბომზე ნაკლებად გამოკვეთილია. ალბომის ყდა ეკუთვნის დიზაინ-ჯგუფს Hipgnosis.